אדוארד זוויק

אדוארד זוויק (באנגלית: Edward Zwick; נולד ב-8 באוקטובר 1952) הוא מפיק, תסריטאי ובמאי קולנוע יהודי-אמריקאי. בטקס פרסי אוסקר ה-71 זכה זוויק בפרס לסרט הטוב ביותר כאחד המפיקים של הסרט "שייקספיר מאוהב" (1998), ושנתיים לאחר מכן היה מועמד לאותו הפרס על הסרט "טראפיק". מבין יצירותיו כבמאי בולטים הסרטים "גלורי" (1989), "רוחות של תשוקה" (1994), "הסמוראי האחרון" (2003) ו"לגעת ביהלום" (2006).

==קורות חייו==
זוויק נולד לזוג הורים יהודים בשיקגו, אילינוי, וגדל בכפר וינטקה הסמוך. בשנת 1974 סיים תואר ראשון באמנות באוניברסיטת הרווארד, ושנה לאחר מכן סיים את התואר השני באמנות יפה בקונסרבטוריון AFI.

==יצירה קולנועית==
בשנת 1978 החל לעבוד כעורך תסריט בסדרת הטלוויזיה "Family", ובשנים הבאות כתב את התסריט לשלושה פרקים וכן הפיק 13 פרקים. בשנים 1982–1983 ביים והפיק מספר סרטי טלוויזיה. בשנת 1986 יצא סרט הקולנוע הראשון בבימויו – "הרומן של אתמול בלילה" , בכיבובם של רוב לאו, דמי מור וג'ים בלושי.

בשנת 1987 הקים יחד עם מרשל הרשקוביץ את חברת ההפקות "Bedford Falls Productions", הקרויה על שם העיר הבדיונית בה מתרחשת עלילת הסרט "אלו חיים נפלאים". החברה הפיקה בין היתר את סדרות הטלוויזיה "שלושים ומשהו" (1987–1991), "אלה הם חיי" (1995–1996), "Once and Again" (1999–2002) ו"נאשוויל" (בין 2016–2018).

בשנת 1989 ביים והפיק את הסרט "גלורי" , בכיכובם של מתיו ברודריק, דנזל וושינגטון ומורגן פרימן, אשר היה מועמד לחמישה פרסי אוסקר וזכה בשלושה. בשנת 1992 ביים את הסרט הכושל "התחלות חדשות" , בכיכובן של מג טילי וכריסטין לאטי. בשנת 1994 יצא סרטו "רוחות של תשוקה" , בו משחקים בראד פיט ואנתוני הופקינס. הסרט היה מועמד לשלושה פרסי אוסקר, וזכה בפרס לצילום הטוב ביותר. ב-1996 שוב ביים את דנזל וושינגטון בסרט "אומץ תחת אש".

בשנת 1998 הפיק את הסרט הרומנטי "שייקספיר מאוהב", אותו ביים ג'ון מאדן. בטקס פרסי אוסקר ה-71 היה הסרט מועמד ל-13 פרסים וזכה בשבעה, בהם הפרס לסרט הטוב ביותר בו זכה זוויק כאחד המפיקים, לצד הארווי ויינסטין ושלושה מפיקים נוספים. כמו כן באותה שנה ביים את הסרט "המצור" , בכיכובם של וושינגטון ואנט בנינג. בשנת 2000 הפיק יחד עם הרשקוביץ את סרטו של סטיבן סודרברג "טראפיק", אשר היה מועמד לפרס הסרט הטוב ביותר באוסקר אך לא זכה.

בשנת 2001 ביים את שון פן ומישל פייפר בסרט "קוראים לי סם", וב-2003 ביים את שובר הקופות "הסמוראי האחרון", בכיכובו של טום קרוז. בשנת 2006 יצא סרטו "לגעת ביהלום", בכיכובם של לאונרדו דיקפריו ודג'ימון הונסו, אשר קיבל מועמדויות לחמישה פרסי אוסקר. ב-2008 ביים את הסרט "התנגדות", ושנתיים לאחר מכן יצא סרטו "על אהבה וסמים אחרים" , בכיכובם של ג'ייק ג'ילנהול ואן האת'וויי.

בשנים הבאות ביים את הסרטים "שובר את הכלים" ו"ג'ק ריצ'ר: אין דרך חזרה" , והיה שותף בהפקות הסרטים "הולדתה של אומה", "החומה הגדולה" ו"מתנקש אמריקאי".

==פילמוגרפיה==
{| class="wikitable sortable"
! שנה !! סרט !! שם באנגלית !! במאי !! מפיק !! תסריטאי !! פרסים
|-
| 1986 || הרומן של אתמול בלילה || align="left"| || || || || —
|-
| 1989 || גלורי || align="left"| || || || || מועמדות לגלובוס הזהב לבמאי הטוב ביותר
|-
| 1992 || התחלות חדשות || align="left"| || || || || —
|-
| 1994 || רוחות של תשוקה || align="left"| || || || || מועמדות לגלובוס הזהב לבמאי הטוב ביותר
|-
| 1996 || אומץ תחת אש || align="left"|Courage Under Fire || || || || —
|-
| 1998 || המצור || align="left"| || || || || —
|-
| 1998 || יופי מסוכן || align="left"| || || || || —
|-
| 1998 || שייקספיר מאוהב || align="left"|Shakespeare in Love || || || || זכייה בפרס אוסקר לסרט הטוב ביותרזכייה בפרס באפט"א לסרט הטוב ביותר
|-
| 2000 || טראפיק || align="left"|Traffic || || || || מועמדות לפרס אוסקר לסרט הטוב ביותר
|-
| 2001 || קוראים לי סם || align="left"|I Am Sam || || || || —
|-
| 2002 || היעלמות מחשידה || align="left"| || || || || —
|-
| 2002 || גונב מגנב אידיוט || align="left"|Lone Star State of Mind || || || || —
|-
| 2003 || הסמוראי האחרון || align="left"|The Last Samurai || || || || מועמדות לפרס סאטורן לבמאי הטוב ביותר
|-
| 2006 || לגעת ביהלום || align="left"|Blood Diamond || || || || —
|-
| 2008 || התנגדות || align="left"|Defiance || || || || —
|-
| 2010 || על אהבה וסמים אחרים || align="left"| || || || || —
|-
| 2014 || שובר את הכלים || align="left"| || || || || —
|-
| 2014 || לא תורגם || align="left"| || || || || —
|-
| 2014 || אודות אלכס || align="left"| || || || || —
|-
| 2014 || קאט בנק || align="left"| || || || || —
|-
| 2016 || הולדתה של אומה || align="left"|The Birth of a Nation || || || || —
|-
| 2016 || ג'ק ריצ'ר: אין דרך חזרה || align="left"| || || || || —
|-
| 2016 || החומה הגדולה || align="left"|The Great Wall || || || || —
|-
| 2017 || מתנקש אמריקאי || align="left"|American Assassin || || || || —
|-
| 2017 || אישה צועדת קדימה || align="left"| || || || || —
|-
| 2018 || משפט האש || align="left" | || || || || —
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:שיקגו: אישים
קטגוריה:בוגרי אוניברסיטת הרווארד
קטגוריה:זוכי אוסקר
קטגוריה:זוכי פרס באפט"א: אישים
קטגוריה:זוכי פרס אמי לבידור בפריים טיים
קטגוריה:אמריקאים שנולדו ב-1952
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה